ai4bharat/Pralekha huggingface dataset:
आरोग्य आणि कुटुंब कल्याण मंत्रालय
अंगदान महोत्सव आणि जुलै या अवयव दान महिन्या दरम्यान आरोग्य आणि कुटुंब कल्याण मंत्रालयाच्या आरोग्य सेवा महासंचालनालयाच्या वतीने राष्ट्रीय अवयव आणि ऊती प्रत्यारोपण संघटनेने आयोजित केले राष्ट्रीय वेबिनार
वेबिनारचा एक भाग म्हणून मूत्रपिंड रोग प्रतिबंध, यकृत रोग प्रतिबंध, अवयव आणि नेत्रदान, ऊती दानाच्या कायदेशीर बाबी यासह इतर बाबींवर लक्ष केंद्रित करणाऱ्या सहा सत्रांचेही आयोजन
राष्ट्रीय अवयव आणि ऊती प्रत्यारोपण संघटना  यांनी भारत सरकारच्याआरोग्य सेवा महासंचालनालय, आरोग्य आणि कुटुंब कल्याण मंत्रालय यांच्या संयुक्त विद्यमाने, अंगदान महोत्सव मोहिमेदरम्यान अवयव आणि ऊती दान या विषयावर राष्ट्रीय वेबिनार आयोजित करून अवयव आणि ऊतीदानाला प्रोत्साहन देण्यासाठी आपली अखंड वचनबद्धता दाखवून दिली आहे. 22 जुलै 2023 रोजी आयोजित करण्यात आलेल्या या वेबिनारला देशभरातील सहभागींकडून प्रचंड प्रतिसाद मिळाला असून या वेबिनारने जुलै या अवयव दान महिन्यातील एक महत्त्वपूर्ण उपक्रम म्हणून आपला ठसा उमटवला आहे.
आरोग्य सेवा महासंचालक डॉ. अतुल गोएल यांच्या अध्यक्षतेखाली झालेला हा कार्यक्रम वैद्यकीय व्यावसायिक, विद्यार्थी आणि इतर संबंधितांसाठी अवयव प्रत्यारोपण क्षेत्रातील मान्यवर तज्ञांकडून मौल्यवान माहिती आणि ज्ञान घेण्यासाठी एक ज्ञानवर्धक व्यासपीठ ठरला.
वेबिनारमध्ये सहा आकर्षक सत्रे होती. यात अवयव आणि ऊतींचे दान, उपस्थितांमध्ये जागरुकता आणि याबाबतची समज वाढवण्याच्या महत्त्वपूर्ण बाबींचा समावेश होता. या सत्रांमध्ये मूत्रपिंडाच्या आजारांपासून बचाव, ब्रेन स्टेम मृत घोषणा, यकृत रोगांचा प्रतिबंध, अवयव आणि ऊती दान, नेत्रदानाच्या कायदेशीर बाबी तसेच नेत्रपटल प्रत्यारोपण यावर लक्ष केंद्रित केले गेले.
एम्समधील प्राध्यापक आणि किडनी विषयक विभागाचे विभाग प्रमुख डॉ. संजय अग्रवाल, फोर्टिस रुग्णालयाच्या मेंदूविषयक शस्त्रक्रिया विभागाचे कार्यकारी संचालक डॉ संदीप वैश्य, इत्यादी मान्यवर या सत्रांमध्ये सहभागी झाले होते. अवयव आणि ऊती दानावरील राष्ट्रीय वेबिनारमध्ये वैद्यकीय आणि निम्नवैद्यकीय व्यावसायिक, विद्यार्थी आणि देशभरातील विविध प्रादेशिक आणि राज्य अवयव आणि ऊती दान रुग्णालये आणि वैद्यकीय संस्थांमधील संबंधितांनी उत्साहपूर्ण सहभाग नोंदवला.
संकलित वेबिनार आता आरोग्य आणि कुटुंब कल्याण मंत्रालयाच्या अधिकृत YouTube वाहिनीवर पाहण्यासाठी खालील लिंकवर उपलब्ध आहे: https://youtube.com/live/OB7l14IM5ts?feature=share
आरोग्य आणि कुटुंब कल्याण मंत्रालय
भारतात गेल्या 24 तासात 80,834 नव्या कोरोना रुग्णांची नोंद, 71 दिवसानंतर सर्वात कमी रुग्ण आढळले
भारतात सक्रिय रुग्णसंख्येत 10,26,159 पर्यंत घसरण
भारतात गेल्या 24 तासात 80,834 नव्या दैनंदिन रुग्णांची नोंद झाली. देशात गेले 6 दिवस सलग 1 लाखांपेक्षा कमी दैनंदिन नव्या रुग्णांची नोंद झाली आहे. केंद्र आणि राज्ये / केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
भारतात सक्रिय रुग्णसंख्येतही सतत घट दिसून येत आहे. देशातील सक्रिय रुग्णांची संख्या आज 10,26,159 आहे.सलग तेरा दिवसांपासून सक्रिय रुग्णसंख्या 20 लाखांच्या खाली आहे.
गेल्या 24 तासांत सक्रिय रुग्णसंख्या 54,531 रुग्णांची घट दिसून आली आणि देशातील एकूण कोरोनाबाधित रुग्णांच्या तुलनेत आता सक्रिय रुग्णांचे प्रमाण 3.49% आहे.
कोविड-19 संसर्गातून बरेच लोक बरे होत आहेत, सलग 31 दिवस भारतात दैनंदिन नवीन कोरोना रुग्णांपेक्षा बरे होणाऱ्यांची संख्या अधिक आहे. गेल्या 24 तासात 1,32,062 रुग्ण कोरोनातून बरे झाले. गेल्या 24 तासात दैनंदिन नवीन रुग्णांच्या तुलनेत अधिक 51,228 रुग्ण कोरोनातून बरे झाले.
महामारीच्या सुरूवातीपासूनच संक्रमित लोकांपैकी, 2,80,43,446 जण यापूर्वीच कोविड-19 मधून बरे झाले आहेत आणि गेल्या 24 तासात 1,32,062 रुग्ण कोरोनामुक्त झाले. रुग्ण बरे होण्याचे एकूण प्रमाण 95.26% असून हे प्रमाण सतत वाढीचा कल दर्शवत आहेत
संपूर्ण देशभरात चाचणी क्षमतेत मोठ्या प्रमाणात वाढ झाली असून, गेल्या 24 तासांत देशात एकूण 19,00,312 चाचण्या करण्यात आल्या. भारतात आतापर्यंत एकूण 37.81 कोटी  चाचण्या झाल्या आहेत.
देशभरात एकीकडे चाचण्या वाढविण्यात आल्या आहेत , तर दुसरीकडे साप्ताहिक रुग्णसंख्येत सतत घट दिसून येत आहे.साप्ताहिक पॉझिटिव्हिटी दर सध्या 4.74% आहे तर दैनंदिन पॉझिटिव्हिटी दर आज 4.25% आहे. गेले सलग 20 दिवस हा दर 10% पेक्षा कमी राहिला आहे.
देशव्यापी कोविड प्रतिबंधक लसीकरण मोहिमेअंतर्गत, देशात देण्यात आलेल्या लसीच्या एकूण मात्रांचा 25 कोटींचा टप्पा काल पार झाला. गेल्या 24 तासात लसीच्या 34,84,239 मात्रा देण्यात आल्या.
आज सकाळी 7 वाजेपर्यंत प्राप्त तात्पुरत्या माहितीनुसार, आतापर्यंत 35,05,535 लसीकरण सत्रांच्या माध्यमातून लसीच्या एकूण 25,31,95,048 मात्रा देण्यात आल्या.
भूविज्ञान मंत्रालय
मुंबईत सध्या सुरु असलेल्या जोरदार वारे आणि मुसळधार पावसासंबंधी विशेष संदेश
नवी दिल्ली, 5 ऑगस्ट 2020
राष्ट्रीय हवामान अंदाज केंद्र/प्रादेशिक हवामान विभाग, नवी दिल्ली येथील भारतीय हवामान खात्यानुसार:
मुंबईमध्ये 5 ऑगस्ट 2020 रोजी सकाळी 0830 ते संध्याकाळी 1730 पर्यंत झालेले पर्जन्यमान: मुसळधार पाऊस  आतापर्यंत मुंबईच्या काही भागांमध्ये झाला: कुलाबा: 22.9 सेंमी, सांताक्रूझ: 8.8 सेंमी.
मुंबईतील वाऱ्याचा जोर: कुलाब्यात 60-70 किमी प्रती तास या वेगाने वारे वाहत होते. कुलाब्यात 1700-1715 या वेळेत वाऱ्याचा वेग 107 किमी प्रती तास एवढा झाला होता.
मुंबई आणि नजीकच्या क्षेत्रासाठी हवामान अंदाज आणि इशारा-
मुंबई आणि लगतच्या कोकण किनारपट्टीवर 6 तारखेच्या सकाळपर्यंत 70 किमी प्रती तास या जोरदार वेगाने वारे वाहतील आणि त्यानंतर वाऱ्याचा जोर कमी होईल.
मुंबईत आज रात्री मुसळधार पाऊस सुरु राहणार असून 6 ऑगस्टच्या सकाळपासून पावसाचा जोर ओसरेल.
ढगांचे रडार आणि उपग्रहाच्या माध्यमातून घेतलेले छायाचित्र:G.Chippalkatti/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
अर्थ मंत्रालय
आर्थिक वर्ष 2023-24 मध्ये 10 ऑगस्ट 2023 पर्यंत झालेले प्रत्यक्ष कर संकलन
नवी दिल्ली, 11 ऑगस्ट 2023
प्रत्यक्ष कर संकलनाच्या 10 ऑगस्ट 2023 पर्यंत हाती आलेल्या तात्पुरत्या आकडेवारीत सातत्यपूर्ण वाढ नोंदवण्यात आली आहे. 10 ऑगस्ट 2023 पर्यंतचे प्रत्यक्ष कर संकलन लक्षात घेता एकूण 6.53 लाख कोटी रुपये इतके सकल कर संकलन झाले असून ते गेल्या वर्षीच्या याच कालावधीतील सकल कर संकलनापेक्षा 15.73% अधिक आहे. परतावा लक्षात घेतल्यानंतरचे प्रत्यक्ष कर संकलन, 5.84 लाख कोटी रुपये आहे जे गेल्या वर्षीच्या याच कालावधीतील निव्वळ कर संकलनापेक्षा 17.33% अधिक आहे. हे संकलन आर्थिक वर्ष 2023-24 मधील प्रत्यक्ष करांच्या एकूण अर्थसंकल्पीय अंदाजांच्या 32.03%आहे.
दिनांक 1 एप्रिल 2023 ते 10 ऑगस्ट 2023 या कालावधीत परताव्यापोटी 0.69 लाख कोटी रुपये देण्यात आले आहेत आणि हा परतावा गेल्या वर्षात याच कालावधीत जारी केलेल्या परताव्यांच्या तुलनेत 3.73% जास्त आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
पंतप्रधान कार्यालय
उत्तर प्रदेशातील औरीया येथे रस्ते अपघातात प्राण गमावलेल्यांच्या कुटुंबियांना पंतप्रधानांकडून आर्थिक मदत
उत्तरप्रदेशात औरीया येथे रस्ते अपघातात जीव गमावलेल्या मजुरांच्या कुटुंबियांना पंतप्रधान नरेंद्र मोदी यांनी प्रत्येकी 2 लाख रुपयांचे सानुग्रह अनुदान जाहीर केले आहे. पंतप्रधान राष्ट्रीय मदतनिधी मधून हे अर्थसाह्य दिले जाणार आहे.
या अपघातात जखमी झालेल्या व्यक्तींना प्रत्येकी 50,000 रुपयांची मदतही पंतप्रधानांनी मंजूर केली आहे.
An ex-gratia of Rs 2 lakh each for the next of kin of those who lost their lives due to the unfortunate accident in Auraiya, UP has been approved from the PM's National Relief Fund. Rs 50,000 each for the injured has also been approved.
— PMO India  May 16, 2020
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 202.79 cr Total Vaccine doses  have been administered so far under Nationwide Vaccination Drive
- 27,37,235 doses administered in last 24 hours
- India's Active caseload currently stands at 1,45,026
- Active cases stand at 0.33%
- Recovery Rate currently at 98.47%
- 20,742 recoveries in the last 24 hours increases Total Recoveries to
- 4,32,67,571
- 18,313 new cases recorded in the last 24 hours
- Daily positivity rate 
- Weekly Positivity Rate 
- 87.36 cr Total Tests conducted so far; 4,25,337 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 27 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 202.79 कोटींचा  टप्पा ओलांडला आहे.
देशभरात 2,68,10,586 सत्रांच्या आयोजनातून हे उद्दिष्ट साध्य करण्यात आले. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 86 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 1,45,026 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.33% आहे. परिणामी, भारतातील रोगमुक्ती दर आता 98.47% झाला आहे. गेल्या 24 तासात 20,742 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,32,67,571 झाली आहे.
गेल्या 24 तासात, देशात नव्या 18,313 कोविड ग्रस्त रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 4,25,337 चाचण्या करण्यात आल्या. देशात आतापर्यंत एकंदर 87 कोटी 36 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 4.57% आहे आणि दैनंदिन पॉझिटीव्हिटी दर 4.31% इतका नोंदला गेला आहे.
इतर अपडेट्स :N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
इलेक्ट्रॉनिक्स आणि माहिती तंत्रज्ञान मंत्रालय
भारत - अमेरिका यांच्याकडून इलेक्ट्रॉनिक्स आणि माहिती तंत्रज्ञान मंत्रालय - एनएसएफ यांच्यातील संशोधन सहकार्याअंतर्गत प्रस्ताव पाठवण्याचे पहिल्यांदाच संयुक्त आवाहन
नवी दिल्ली, 21 ऑगस्ट 2023
केंद्रीय इलेक्ट्रॉनिक्स आणि माहिती तंत्रज्ञान मंत्रालयाने मंत्रालयाच्या नॅशनल सायन्स फाउंडेशन सोबतच्या संशोधन सहकार्यासंदर्भात प्रस्तावासाठी पहिल्यांदाच संयुक्त आवाहन केले आहे. इलेक्ट्रॉनिक आणि माहिती तंत्रज्ञान मंत्रालय आणि एनएसएफ यांच्यात संशोधन सहकार्याच्या अंमलबजावणी व्यवस्थेसंदर्भात मे 2023 मध्ये करार करण्यात आला. हा सहकार्य संशोधन करार विशेषतः परस्पर हिताचे शोध आणि नवोन्मेष यावर भर देतो. पंतप्रधान नरेंद्र मोदी यांनी जून 2023 मध्ये केलेल्या अमेरिका दौऱ्यादरम्यान प्रसिद्ध करण्यात आलेल्या भारत-अमेरिका संयुक्त निवेदनात हा करार अधोरेखित करण्यात आला होता.
ह्या पहिल्या संयुक्त आवाहनात, सेमीकंडक्टर संशोधन, नेक्स्ट जनरेशन  संपर्क विषयक तंत्रज्ञान/नेटवर्क/ प्रणाली, सायबर सुरक्षा, शाश्वतता आणि हरित तंत्रज्ञान आणि इंटेलिजन्ट वाहतूक व्यवस्था या क्षेत्रांशी संबंधित प्रस्ताव विचारार्थ घेतले जातील. प्रस्ताव पाठवण्याची सुरुवात 21 ऑगस्ट 2023 पासून करता येणार असून प्रस्ताव पाठवण्याची अंतिम तारीख 5 जानेवारी 2024 आहे. तंत्रज्ञानाचा विकास या संयुक्त उपक्रमाअंतर्गत, प्रोटोटाइपचा विकास, प्रायोगिक स्तरावरील प्रात्यक्षिके, फील्ड वरील कामे आणि तंत्रज्ञान हस्तांतरणाची गती वाढवणे ही कामे केली जातील. अमेरिका आणि भारताच्या संशोधकांच्या प्रस्तावित चमूना त्यांच्या प्रकल्पांच्या यशासाठी संसाधने आणि कौशल्ये उपलब्ध आहेत याची खात्री करण्यासाठी तंत्रज्ञान चाचणी प्रदाते, स्थानिक समुदाय आणि उद्योग भागीदारांसह योग्य भागीदारी विकसित करण्यासाठी प्रोत्साहन दिले जात आहे.
केंद्रीय इलेक्ट्रॉनिक्स आणि माहिती तंत्रज्ञान सचिव अलकेश कुमार शर्मा आणि एनएसएफचे संचालक डॉ. पंचनाथन, यांनी आज संयुक्तपणे केंद्रीय इलेक्ट्रॉनिक्स आणि माहिती तंत्रज्ञान मंत्रालयाचे अतिरिक्त सचिव भुवनेश कुमार आणि अमेरिकन दूतावासाचे इतर वरिष्ठ अधिकारी यांच्या उपस्थितीत ही घोषणा केली.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
पंतप्रधान कार्यालय
अमेठीतील गौरीगंज परिसरात रस्ता अपघातात झालेल्या जीवितहानीबद्दल पंतप्रधानांनी शोक व्यक्त केला
नवी दिल्ली, 18 एप्रिल 2022
पंतप्रधान नरेंद्र मोदी यांनी उत्तर प्रदेशात अमेठी जिल्ह्यातील गौरीगंज परिसरात झालेल्या रस्ता अपघातातील जीवितहानीबद्दल तीव्र दुःख व्यक्त केले आहे. या अपघातात जखमी झालेल्या नागरिकांच्या प्रकृतीत त्वरित सुधारणा व्हावी यासाठी त्यांनी प्रार्थना केली आहे.
पंतप्रधान कार्यालयाच्या ट्विट संदेशात म्हटले आहे;
“उत्तर प्रदेशात अमेठी जिल्ह्यातील गौरीगंज परिसरात झालेली रस्ता दुर्घटना अत्यंत दुःखदायक आहे. या दुर्घटनेत जीव गमावलेल्यांच्या प्रती मी तीव्र दुःख व्यक्त करतो. तसेच या अपघातात जखमी झालेल्या लोकांच्या प्रकृतीत लवकर सुधारणा व्हावी अशी सदिच्छा व्यक्त करतो: पंतप्रधान @narendramodi”
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.70 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 8.07 कोटींपेक्षा अधिक मात्रा शिल्लक आणि लसीकरणासाठी उपलब्ध
नवी दिल्ली, 22 जुलै 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,70,32,325
|
|
BALANCE AVAILABLE
|
|
8,07,88,890
आतापर्यंत भारत सरकारने राज्य/केंद्रशासित प्रदेशांना लसीच्या 193.70 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 8.07 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
S.Tupe/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
इलेक्ट्रॉनिक्स आणि माहिती तंत्रज्ञान मंत्रालय
भारतीय टपाल विभाग, पुणे तर्फे ’महिला सन्मान बचतपत्र विशेष मोहीम’ आणि ‘महादेव कोळी आदिवासी समूह’ या विषयावरील विशेष पाकिटाचे अनावरण
खासदार प्रकाश जावडेकर यांच्या हस्ते महिला सन्मान बचतपत्र धारक महिला ग्राहकांचे तसेच उत्कृष्ठ वैयक्तिक कामगिरी करणाऱ्या अधिकारी - कर्मचारी वर्गाचे कौतुक
तीन दिवसात 10 हजाराहून अधिक बचतपत्र खाती उघडण्याचा पूर्व विभाग पुणे टपाल कार्यालयाचा विक्रम
पुणे, 14 जुलै 2023
पुणे शहर टपाल विभागातर्फे आज "महिला सन्मान बचत पत्र”  खाते उघडण्याच्या मोहिमेत विशेष कामगिरी करणाऱ्या कर्मचाऱ्यांचा सत्कार सोहळा आयोजित करण्यात आला होता. सदर कार्यक्रमात "महिला सन्मान बचत पत्र विशेष मोहीम" आणि ‘महादेव कोळी आदिवासी समूह’ भारतीय टपाल विभाग, पुणे क्षेत्रद्वारे विशेष आवरण/पाकिटाचे  अनावरण करण्यात आले.
या कार्यक्रमास प्रमुख पाहुणे म्हणून राज्यसभा खासदार प्रकाश जावडेकर उपस्थित होते.
देशातील महिलांची आर्थिक समृद्धी खात्रीने करण्यासाठी, भारत सरकारने 1 एप्रिल 2023 पासून "महिला सन्मान बचत पत्र" योजना सुरू केली आहे. या योजनेंतर्गत पुणे पोस्टल रिजनने दिनांक 1 एप्रिल 2023 ते 30 जून 2023 या अवघ्या तीन महिन्यांच्या कालावधीमध्ये 31,615 "महिला सन्मान बचत पत्र" खाती उघडली आहेत. ज्याची गुंतवणूक सुमारे 237 कोटी रुपयांपेक्षा जास्त आहे. पुणे शहर पूर्व विभागाने "महिला सन्मान बचत पत्र" खाते उघडण्यासाठी दिनांक 23 ते 26 जून 2023 या तीन दिवसांची विशेष मोहीम राबविली. या मोहिमेत तब्बल 10,430 खाती उघडली आहेत, ज्यांची गुंतवणूक रक्कम 39 कोटी रुपयांपेक्षा जास्त आहे. हा एक विक्रम आहे.
याप्रसंगी आपले मनोगत व्यक्त करताना प्रकाश जावडेकर यांनी भारतीय टपाल विभागाच्या कामगिरीचे कौतुक केले. "महादेव कोळी" जमाती वरती विशेष आवरण काढून टपाल विभागाने आदिवासी समाज बांधवांना एका वेगळ्या प्रकारे सन्मानित केल्याचे नमूद केले. टपाल विभागाच्या पुणे पोस्टल रिजनने अल्पावधीत हजारोंच्या संखेने महिलांची "महिला सन्मान बचत पत्र" खाते उघडून एक प्रकारे या सर्व महिलांना आर्थिक दृष्ट्या सक्षम बनविण्याचे काम केल्याचे नमूद केले. "महिला सन्मान बचत पत्र" म्हणजे स्वातंत्र्याच्या अमृत महोत्सवी वर्षात महिलांना आर्थिक दृष्ट्या सक्षम करण्यासाठी पंतप्रधान नरेंद्र मोदींच्या मार्गदर्शनाखाली सुरु केलेली ही विशेष योजना असून सदर योजना हजारो महिलांपर्यंत पोहचविण्याचे काम भारतीय टपाल विभाग करीत असल्याचे नमूद केले.
पोस्ट खात्याने विविध योजना आणल्या आहेत. पोस्टात आता विमा, आधार कार्ड, पासपोर्ट मिळत आहे. आपले पोस्टमन डिजिटल झाले आहेत.भारतातील UPI प्लॅटफॉर्मने डिजीटल आर्थिक व्यवहारात अमेरिकेलाही मागे टाकले आहे. पोस्ट विभागाने महिला सन्मान बचतपत्र अभियान अतिशय उत्तम राबवले आहे, असेही त्यांनी यावेळी सांगितले.
या कार्यक्रमाला श्रीमती माधुरी मिसाळ, आमदार, पर्वती मतदारसंघ, पुणे, श्री. संग्राम गायकवाड, आयकर आयुक्त, पुणे, रामचंद्र जायभाये, पोस्टमास्तर जनरल, पुणे आणि श्रीमती सिमरन कौर, संचालक टपाल सेवा, पुणे क्षेत्र इत्यादी मान्यवर उपस्थित होते.
S.Pophale/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 213.52 cr Total Vaccine doses  have been administered so far under Nationwide Vaccination Drive
- 32,31,895 doses administered in last 24 hours
- India's Active caseload currently stands at 53,974
- Active cases stand at 0.12%
- Recovery Rate currently at 98.69%
- 7,034 recoveries in the last 24 hours increases Total Recoveries to 4,38,80,464
- 5,910 new cases recorded in the last 24 hours
- Daily positivity rate 
- Weekly Positivity Rate 
- 88.73 cr Total Tests conducted so far; 2,27,313 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 5 सप्टेंबर 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 213 कोटी 52 लाख मात्रांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.04 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022पासून सुरु करण्यात आली आहे.
भारतातील कोविड उपचाराधीन रुग्णसंख्या आता 53,974 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.12 टक्के आहे. त्यामुळे, भारतातील कोविड रुग्ण बरे होण्याचा दर आता 98.69 टक्के झाला आहे. गेल्या 24 तासांत 7,034 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,80,464 झाली आहे.
गेल्या 24 तासांत, देशात नव्या 5,910 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,27,313 चाचण्या करण्यात आल्या. देशात आतापर्यंत एकंदर 88 कोटी 73 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 2.15% आहे आणि दैनंदिन पॉझिटीव्हिटी दर 2.60 %.इतका नोंदला गेला आहे.
इतर अपडेट्स :
महत्त्वाचे ट्विट्सR.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
अवजड उद्योग मंत्रालय
भारतीय भांडवली वस्तू क्षेत्रातील स्पर्धात्मकता वाढविण्याबाबतच्या योजनेचा दुसरा टप्पा सरकारने केला अधिसूचित
975 कोटींचे अर्थसंकल्पीय सहाय्य आणि 232 कोटी रुपयांच्या उद्योग क्षेत्राच्या योगदानासह 1207 कोटी रुपये खर्चाची योजना
सामान्य तंत्रज्ञान विकास आणि सेवा पायाभूत सुविधांसाठी सहाय्य प्रदान करण्याचे उद्दिष्ट
नवी दिल्ली, 28 जानेवारी 2022
सामान्य तंत्रज्ञान विकास आणि सेवा पायाभूत सुविधांसाठी सहाय्य प्रदान करण्याच्या अनुषंगाने, अवजड उद्योग मंत्रालयाने भारतीय भांडवली वस्तू क्षेत्रातील स्पर्धात्मकता वाढविण्याबाबतच्या योजनेचा दुसरा टप्पा अधिसूचित केला आहे. 975 कोटींचे अर्थसंकल्पीय सहाय्य आणि 232 कोटी रुपयांच्या उद्योग क्षेत्राच्या योगदानासह 1207 कोटी रुपये खर्चाची ही योजना आहे. योजनेचा दुसरा टप्पा 25 जानेवारी 2022 रोजी अधिसूचित करण्यात आला.
उत्पादन क्षेत्रात किमान 25% योगदान असलेल्या बळकट आणि जागतिक स्तरावर स्पर्धात्मक भांडवली क्षेत्राच्या निर्मितीद्वारे, अधिक प्रोत्साहन प्रदान करणाऱ्या पहिल्या टप्प्यातील पथदर्शी योजनेमुळे प्राप्त झालेल्या परिणामांचा विकास आणि विस्तार करण्याच्या दृष्टीने, भांडवली वस्तू क्षेत्राची स्पर्धात्मकता वाढवण्याचे योजनेच्या दुसऱ्या टप्प्याचे उद्दिष्ट आहे.
भांडवली वस्तू क्षेत्रातील स्पर्धात्मकता वाढविण्यासाठी योजनेच्या दुसऱ्या टप्प्यात सहा घटकांचा समावेश आहे ते खालीलप्रमाणे:
- तंत्रज्ञान नवोन्मेष पोर्टलद्वारे तंत्रज्ञानाची निवड;
- चार नवीन अत्याधुनिक उत्कृष्टता केंद्रांची स्थापना आणि विद्यमान उत्कृष्टता केंद्रांचा विकास करणे;
- भांडवली वस्तू क्षेत्रातील कौशल्याला प्रोत्साहन –कौशल्य पातळी 6 आणि त्यावरील पातळीसाठी पात्रता पॅकेजेसची निर्मिती
- चार सामायिक अभियांत्रिकी सुविधा केंद्रांची  स्थापना आणि विद्यमान सीईएफसींचा विकास;
- विद्यमान चाचणी आणि प्रमाणन केंद्रांचा विकास ;
- तंत्रज्ञान विकासासाठी दहा उद्योग प्रवेगकांची स्थापना
अर्ज नमुन्यासह योजनेची तपशीलवार मार्गदर्शक तत्त्व येथे उपलब्ध आहेत:
https://heavyindustries.gov.in/writereaddata/UploadFile/Notification%20for%20Capital%20Goods%20%20Phase%20II%20.pdf
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
अणुऊर्जा विभाग
सायबर हल्ल्यापासून भारताची अणुऊर्जा प्रकल्प प्रणाली सुरक्षित ठेवण्यासाठी चोख सुरक्षा व्यवस्था ठेवण्यात आली आहे - केंद्रीय मंत्री डॉ जितेंद्र सिंह
नवी दिल्ली, 8 डिसेंबर 2022
केंद्रीय विज्ञान आणि तंत्रज्ञान राज्यमंत्री  पृथ्वी विज्ञान राज्यमंत्री  ; पंतप्रधान कार्यालय , कार्मिक, सार्वजनिक तक्रारी, निवृत्तीवेतन, अणुऊर्जा आणि अवकाश राज्यमंत्री डॉ जितेंद्र सिंह म्हणाले की सायबर हल्ल्यापासून भारताची अणुऊर्जा प्रकल्प प्रणाली सुरक्षित ठेवण्यासाठी चोख सुरक्षा व्यवस्था ठेवण्यात आली आहे. राज्यसभेत एका प्रश्नाच्या लेखी उत्तरात डॉ. जितेंद्र सिंह म्हणाले, या सुरक्षा उपायांमध्ये अधिकृत परवानगी , प्रमाणीकरण आणि प्रवेश नियंत्रण यंत्रणा, कठोर कॉन्फिगरेशन नियंत्रण आणि देखरेख व्यवस्था यांचा समावेश आहे. याव्यतिरिक्त, इंटरनेटपासून अणुऊर्जा प्रकल्प प्रणाली वेगळी ठेवण्यात आली असून प्रशासकीय नेटवर्कवरून त्यात हस्तक्षेप करता येणार नाही. त्याचबरोबर , अणुऊर्जा प्रकल्पांमधील प्रशासकीय नेटवर्कमध्ये माहिती सुरक्षा मजबूत करण्यासाठी अनेक उपाययोजना करण्यात आल्या आहेत.
कुडनकुलम अणु ऊर्जा प्रकल्पावर सप्टेंबर 2019 मध्ये झालेल्या सायबर हल्ल्याबाबत माहिती देताना डॉ जितेंद्र सिंह म्हणाले की संगणक आणि माहिती सुरक्षा सल्लागार गट  – DAE आणि भारतीय संगणक आपत्कालीन प्रतिसाद टीम CERT-इन). या राष्ट्रीय संस्थेद्वारे तपास करण्यात आला आहे. त्यांच्या शिफारशींच्या आधारे या उपाययोजना करण्यात आल्या आहेत.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 139